පොලිස් කොස්තාපල්වරයකු (පො.කො. 38800) වන මොහු දැනට උතුරු මැද පළාත් ආණ්ඩුකාර කරුණාරත්න දිවුල්ගනේ මහතාගේ ආරක්‍ෂක අංශයේ නිලධාරියෙක් ලෙස සේවය කරයි.තඹුත්තේගම නගරයේ ඔරලෝසු කණුව අසල බිම වැටී තිබී අහුලාගත් මේ චෙක්පත තඹුත්තේගම පොලිසියේ වැඩ බලන මූලස්ථාන පොලිස් පරීක්‍ෂක සිරිවර්ධන මහතා වෙතම භාරදී ඇත.මේ ගැන පොලිසිය මඟින් කරන ලද පරීක්‍ෂණවලදී අදාළ චෙක්පත ගොවිජන සේවා දෙපාර්තමේන්තු ව මඟින් අවුකන පොහොර සමාගමට නිකුත් කරන ලද මුදල් චෙක්පතක් බව අනාවරණය වී තිබේ.පසුව පොලිසිය විසින් අදාළ දෙපාර්තමේන්තුවට එම චෙක්පත භාරදීමට කටයුතු කරන ලදී.මේ ආදර්ශවත් කොස්තාපල් දීපාල් මහතාට තඹුත්තේගම පොලිසියේ මූලස්ථාන පොලිස් පරීක්‍ෂක (වැ. බ.) සිරිවර්ධන මහතා පොලිස් දෙපාර්තමේන්තුවට කළ අභිමානවත් ගෞරවය ගැන ප්‍රශංසා කළේය.එසේම ගොවිජන සේවා දෙපාර්තමේන්තුවේ ද එම අංශ භාර නිලධාරින්ගේද ප්‍රණාමය පළ කරන ලදී.චෙක්පත අයත් මහජන බැංකුවේ කළමනාකරු මේ පොලිස් කොස්තාපල් වරයාගේ විස්තර විමසා කියා සිටියේ උතුරු මැද පළාත් ආණ්ඩුකාර කරුණාරත්න දිවුල්ගනේ මහතා වැනි යහපත් මහත්මයකු ළඟ සේවය කරන අයද යහපත් මිනිසුන් බව මෙයින් සනාථ වන බවය..